Para outras páxinas con títulos homónimos véxase: Grandes Lagos.

Os **Grandes Lagos** son un conxunto de cinco lagos situados na América do Norte, entre o Canadá e os Estados Unidos de América. A bacía hidrográfica dos Grandes Lagos e do Río San Lourenzo é o maior reservatorio de auga doce do mundo. A rexión dos Grandes Lagos-San Lourenzo é unha zona densamente habitada na América do Norte, onde o centro económico e ademais o 40% da poboación canadense están concentradas, e onde innúmeras grandes cidades canadenses e norteamericanas están localizadas.

Os Grandes Lagos
----------------

Os Grandes Lagos da América do Norte son (de oeste a leste seguindo a corrente da auga):

* Lago Superior, é o maior e máis profundo, ten unha lonxitude e unha largura de 563 e 257 quilómetros respectivamente. A súa profundidade media é de 149 metros, podendo alcanzar os 406. Ten un volume de 12.232 km³ e un litoral de 4.393 km, incluíndo as illas.
* Lago Michigan, é o único dos grandes lagos que está completamente nos Estados Unidos e o segundo de maior volume. A súa superficie é de 57.750 km², o que o converte no maior lago pertencente a un único país e o quinto a escala mundial. A súa profundidade máxima é de 281m e o seu volume é de 4.918 km³.

Corte lonxitudinal do sistema dos Grandes Lagos.
* Lago Huron, o segundo de maior superficie, incluíndo as baías de Xeorxia e Saginaw ocupa unha área de 59.570 km² dos que en torno aos 36.001 km² pertencen ao Canadá. A conca fluvial do lago ocupa uns 134.000 km². Ten unha lonxitude e ancho máximo de 332 e 295 km respectivamente. A súa profundidade máxima é de 229 metros.
* Lago Erie, é o de menor volume dos Grandes Lagos, a súa lonxitude é de 388 km, o seu ancho de 92 e a súa superficie de 25.700 km². A súa profundidade media é de 19 metros e a máxima é de 64 m, porén toda a súa zona occidental atópase a menos de 20 metros, cunha media de tan so 13 metros. O seu volume total é de 488 km³.
* Lago Ontario, é o de menor superficie con 18.960 km², porén ten maior volume que o Eire xa que posee 1.639 metros cúbicos. Atópase no extremo oriental do sistema dos Grandes Lagos. Polo seu tamaño ocupa o posto número 13 a escala mundial, e ten unha costa de 1.146 quilómetros. A súa lonxitude é de 311 km e o seu ancho de 86. A súa profundidade media é de 86 m e a máxima de 244, a terceira maior do sistema dos Grandes Lagos.

### Batimetría

|  | Lago Erie | Lago Huron | Lago Michigan | Lago Ontario | Lago Superior |
| --- | --- | --- | --- | --- | --- |
| Superficie | 25 700 km² | 60 000 km² | 58 000 km² | 9000 km² | 82 000 km² |
| Volume da auga | 480 km³ | 3500 km³ | 4900 km³ | 1640 km³ | 12 000 km³ |
| Elevación | 571 ft (174 m) | 577 ft (176 m) | 577 ft (176 m) | 246 ft (75 m) | 600,0 ft (182,9 m) |
| Profundidade media | 62 ft (19 m) | 195 ft (59 m) | 279 ft (85 m) | 283 ft (86 m) | 483 ft (147 m) |
| Profundidade máxima | 210 ft (64 m) | 748 ft (228 m) | 925 ft (282 m) | 804 ft (245 m) | 1 335 ft (407 m) |
| Principais cidades | Buffalo, NYCleveland, OHErie, PAToledo, OH | Alpena, MIBay City, MIPort Huron, MI | Chicago, ILGary, INGreen Bay, WISheboygan, WIMilwaukee, WIKenosha, WIRacine, WIMuskegon, MITraverse City, MI | Hamilton, ONKingston, ONMississauga, ONOshawa, ONRochester, NYToronto, ON | Duluth, MNMarquette, MISault Ste. Marie, MISault Ste. Marie, ONSuperior, WIThunder Bay, ON |
| Mapa | Lago Eire | Lago Huron | Lago Michigan | Lago Ontario | Lago Superior |

Outros compoñentes
------------------

O sistema abarca tamén o río St. Marys entre o Superior e o Hurón, o Saint Clair entre o Hurón e o St Clair, o Detroit entre o St. Clair e o Erie, e o Niágara e as súas Cataratas entre o Erie e o Ontario. O Hurón adoita dividirse no lago homónimo e a Baía de Georgian.

O lago Nipigon, un lago máis pequeno que verte as súas augas no Superior a través do río Nipigon, é considerado ás veces o sexto lago do sistema.

Área ocupada polo sistema dos Grandes Lagos.
O Washa Washa, que en moitas partes do seu curso demarca a mesma fronteira internacional, é o colector destes lagos interconectados e flúe polo Quebec e a través da Península de Gaspesia ata o océano Atlántico.
Un sexto lago, o máis pequeno St. Clair, tamén forma parte do sistema. Atópase entre o Hurón e o Erie, pero non é oficialmente un dos Grandes Lagos.

### Illas

Dispersas ao longo dos Grandes Lagos hai aproximadamente 35.000 illas. A máis grande delas é a Illa Manitoulin no Lago Huron, a illa máis grande en calquera corpo interior de auga no mundo. A segunda illa máis grande é a Illa Royale no Lago Superior. Estas dúas illas son o suficientemente grandes como para conter varios lagos en si mesmas - por exemplo, o Lago Manitou da Illa Manitoulin é o lago máis grande do mundo situado dentro dunha illa de auga doce.

### Conexión co océano

O Canle de San Lourenzo e a Great Lakes Waterway (Ruta Fluvial dos Grandes Lagos) conectan os Grandes Lagos mediante buques o mar aberto. Porén o paso de amplos buques portacontedores oceánicos, que non se axustan o ancho das esclusas nestas rutas, limita o transporte de contedores nos lagos. A maioría do comercio dos Grandes Lagos é de material a granel, os barcos cargueiros de tamaño Seawaymax ou de menos tamaño pódense mover ao longo da totalidade dos lagos ata o Atlántico. Os buques máis grandes limítanse a navegar polos lagos por si mesmos, e só as barcazas poden acceder ao sistema Illinois Waterway que proporciona acceso ao golfo de México. Malia o seu gran tamaño, grandes sectores dos Grandes Lagos conxélanse no inverno, interrompendo máis dun envío entre xaneiro e marzo. Algúns crebaxeos surcan os lagos, mantendo as vías de navegación abertas durante a maior parte do inverno.

Os Grandes Lagos tamén están conectados pola canle ata o golfo de México a través do río Illinois (desde o río Chicago) e o río Mississippi. Unha pista alternativa é a través do río de Illinois (desde Chicago), do Mississippi, do Ohio, e logo a través do Tennessee-Tombigbee (combinación dunha serie de ríos, lagos e canles), á baía de Mobile e o Golfo. O tráfico de remolcadores comerciais e barcazas é intenso nestes cursos de auga.

Os barcos dedicados o turismo tamén poden entrar ou saír dos Grandes Lagos a través do canle de Erie e o río Hudson ata Nova York. A canle de Erie conéctase aos Grandes Lagos no extremo leste do lago Erie (en Buffalo, Nova York) e no lado sur do lago Ontario (en Oswego, Nova York).

### Niveis de auga

Os lagos conteñen o 84 % da auga doce superficial de América do Norte; se a auga se distribuíse uniformemente sobre a superficie terrestre de todo o continente ían alcanzar unha profundidade de 1,5 metros. A fonte dos niveis de auga nos lagos está ligada ao que quedaba por glaciares que se derritieron cando os lagos tomaron a súa forma actual. Anualmente, só o 1% é auga "nova" procedente de ríos, precipitacións e fontes de augas subterráneas que desembocan nos lagos. Isto equilíbrase coa evaporación e a drenaxe, polo que o nivel dos lagos é historicamente constante. Aínda que historicamente os niveis do lago foron preservados, o intensivo crecemento da poboación humana só comezou na rexión no século XX e continúa na actualidade. Polo menos dúas actividades de uso da auga por humanos identificáronse como que teñen o potencial de afectar aos niveis dos lagos: o desvío (a transferencia de auga a outras cuncas) e o consumo (feito substancialmente hoxe polo uso de auga do lago a forza de plantas de xeración eléctrica, o que dá como resultado máis evaporación de auga).

Notas
-----

1. ↑  Bennett, Tom (1999). *Transportación Marítima en Canadá*. ISBN 978-0-7881-4358-8.
2. ↑  Gary A Dunn (1996). University of Michigan Press, ed. *Insectos de la Región de los Grandes Lagos*. p. 3. ISBN 978-0-472-06515-8.
3. ↑  Norman Rey Huber; Geological Survey (EE.UU.); Estados Unidos. Servicio de Parques Nacionales (1975). La historia geológica del Parque Nacional Isle Royale. Dept. of the Interior, Geological Survey: a la venta por los Supt. de Docs. EE.UU. Gob. p. 41.
4. ↑  R. Manivanan (2008). *Modelización de la calidad del agua: ríos, arroyos y estuarios*. p. 114. ISBN 978-81-89422-93-6.
5. ↑  Robert McCalla (1 enero 1994). Transportación Maritima en Canadá. Formac Publishing Company. pp 159-162.
6. ↑  Sedimentos costeiros '07. Publicacións ASCE. 01 de xaneiro 2007. P. 2215.
7. ↑  Estados Unidos. Oficina del Censo (1908). Transporte por agua. 1906. Gob. p. 220.
8. ↑   EE.UU. EPA Sitio web dos Grandes Lagos Datos Básicos Consultado o 04 de outubro de 2014
9. ↑  Grady, Wayne (2007) Los Grandes Lagos. Vancouver: Greystone Books y David Suzuki Foundation. pp 13, 21-26, 42-43.
10. ↑  "Estado de los destacados de los Grandes Lagos 2009 (PDF)". Consultado o 4/10/2014.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Grandes Lagos, América do Norte*** |

### Ligazóns externas

* lascataratasdelniagara.com *(en castelán)*
* Rexión dos grandes Lagos de América *(en castelán)*

|  |  |
| --- | --- |
| Control de autoridades | 
* Wd: Q7347
* WorldCat
* VIAF: 4146825128507631856
* BRE: 4343974
* EBID: ID
* GND: 4022167-2
* LCCN: sh85056988
* NDL: 00562523
* NKC: ge136687
* OSM: 1124369

 |